Η επίδραση ενός ετήσιου προγράμματος προπόνησης στην μεγιστοποίηση της απόδοσης αθλητών ΤΑΕΚΒΟΝΤΟ υψηλού επιπέδου
Authors: Δανιηλίδης Παναγιώτης 
Published: June 2023

Το Ταεκβοντο είναι ένα από τα δυσκολότερα και πολυσύνθετα αλλά ταυτόχρονα από τα πιο ολοκληρωμένα συναρπαστικά Ολυμπιακά αθλήματα και η Φυσική κατάσταση είναι εκείνη που επιβάλλετε για την απόκτηση πόντων με λακτίσματα που καθορίζει και το επίπεδο της αγωνιστικής ικανότητας. Σκοπός της παρούσας έρευνας είναι να εξεταστούν τα αποτελέσματα της Φυσικής κατάστασης, τεχνικής, και των πιθανών μεταβολών που θα επιφέρει σε επιλεγμένες κινηματικές, δυναμικές και ηλεκτρομυογραφικές μεταβλητές της δύναμης και της αποτελεσματικότητας της τεχνικής (Yop Chagi ή Side Kick) ή Πλάγιο μετωπικό λάκτισμα πάνω στον ηλεκτρονικό θώρακα κατά τον ετήσιο προγραμματισμό στην μεγιστοποίηση της απόδοσης αθλητών Ταεκβοντο. Το δείγμα της μέτρησης αποτέλεσαν 20 αθλητές Ταεκβοντο, προχωρημένοι κάτοχοι Μαύρης ζώνης, ηλικίας Μ=19,11 έτη, sd=3,45, ύψους Μ=1,73 cm, sd=6,80 και βάρους Μ=67,23 Kg, sd=12,73 οι οποίοι χωρίστηκαν σε 2 ισάριθμες ομάδες. Και οι δύο ομάδες ακολούθησαν ακολούθησαν συγκεκριμένο πρόγραμμα Φυσικής κατάστασης, τεχνικής. Το πρόγραμμα εφαρμόστηκε σε ετήσιο κύκλο με τρείς μετρήσεις, τις αρχικές, ενδιάμεσες και τελικές μετρήσεις. Οι δοκιμαζόμενοι υποβλήθηκαν σε επιλεγμένη δέσμη δοκιμασιών κατά τις οποίες έγινε αξιολόγηση της μέγιστης ισομετρικής δύναμης (Fmax) των κάτω άκρων, των κατακόρυφων αλμάτων από ημικάθισμα (Squat Jump) των κατακόρυφων αλμάτων μετά από πτώση από ύψος (Drop Jump). Οι τρείς μύες που αξιολογήθηκαν ήταν : ο ορθός μηριαίος (RF), ο δικέφαλος μηριαίος (μακρά κεφαλή) (BF) και ο γαστροκνήμιος (Gastrocnemius) των κάτω άκρων. Επίσης αξιολογήθηκε η εκτέλεση της τεχνικής (Yop Chagi) πάνω στον ηλεκτρονικό θώρακα στα δυναμικά, κινηματικά και ηλεκτρομυογραφικά χαρακτηριστικά της. Όλοι οι δοκιμαζόμενοι πραγματοποίησαν εργαστηριακές μετρήσεις στο εργαστήριο Εμβιομηχανικής του ΤΕΦΑΑ Σερρών. Για τις μετρήσεις χρησιμοποιήθηκαν α) ένα δυναµοδάπεδο (Kistler 9281 CA), β) επιφανειακά ηλεκτρόδια (motion control co.) με προενισχυτή. γ) 2 βιντεοκάμερες τύπου Panasonic AG 188 για την 3D κινηματική ανάλυση. δ) Ισοκινητικό δυναμόμετρο. ε) Ηλεκτρονικοί θώρακες ( εγκεκριμένοι από την WTF). Μετρήθηκαν και αξιολογήθηκαν κινηματικά, δυναμικά και ηλεκτρομυογραφικά χαρακτηριστικά όλων των δοκιμασιών με το APAS (Ariel Performance Analysis System), των δυναμικών και ηλεκτρομυογραφικών χαρακτηριστικών, με τα προγράμματα ανάλυσης Bioware και Bioanalysis. Για να διατυπωθεί η επίδραση της προπόνησης στα βιομηχανικά χαρακτηριστικά των μεταβλητών μεταξύ των ομάδων, χρησιμοποιήθηκε η ανάλυση διακύμανσης ANOVA (Repeated Measures) με δείκτη σημαντικότητας p≤0,5. Σύμφωνα με τα αποτελέσματα, μετά τη λήξη του παρεμβατικού προγράμματος προπόνησης στην (ΟΠ) παρατηρήθηκε στατιστικά σημαντική βελτίωση α) στα δυναμικά χαρακτηριστικά στο κατακόρυφο άλμα από ημικάθισμα (SJ), στο κατακόρυφο άλμα μετά από πτώση από ύψος (DJ), στην μέγιστη ισομετρική προσπάθεια των κάτω άκρων (Fmax) και στη εκτέλεση της τεχνικής (Yop Chagi), β) στα ηλεκτρομυογραφικά (EMG) και στους τρείς μύες, στο κατακόρυφο άλμα από ημικάθισμα (SJ) κατά την σύγκεντρη προσπάθεια, στο άλμα μετά από πτώση από ύψος (DJ) κατά την σύγκεντρη και έκκεντρη προσπάθεια, στην μέγιστη ισομετρική προσπάθεια των κάτω άκρων (Fmax) και στη εκτέλεση της τεχνικής (Yop Chagi), και γ) στα κινηματικά χαρακτηριστικά τόσο στις γωνίες όσο και στις γωνιακές ταχύτητες στο κατακόρυφο άλμα από ημικάθισμα (SJ), στο κατακόρυφο άλμα μετά από πτώση από ύψος (DJ), στην μέγιστη ισομετρική προσπάθεια των κάτω άκρων (Fmax) και στη εκτέλεση της τεχνικής (Yop Chagi). Τέλος η Ομάδα ελέγχου δεν παρουσίασε στατιστικά σημαντική μεταβολή και στις τέσσερις δοκιμασίες (SJ,DJ, Fmax, Yop Chagi). Συμπερασματικά στο Ταεκβοντο πρέπει να χρησιμοποιείτε για τη βελτίωση της απόδοσης εξειδικευμένα ερεθίσματα και προγράμματα και ταυτόχρονα συχνή χρήση του ηλεκτρονικού θώρακα (συγκεκριμένο σημείο κρούσης) τα οποία όμως προϋποθέτουν ένα πολύ καλό υπόβαθρο μέγιστης δύναμης, ιδιαίτερα στους μύες γύρω από το γόνατο. Επίσης οι επιδεξιότητες του λακτίσματος είναι σημαντικές οι οποίες μπορεί να αποτελούν πλεονέκτημα στην επίθεση και στην αποφυγή της πρόβλεψης του αντιπάλου σ’ έναν αγώνα.